Luister: 3 uit 3 vir Al-AttiyahSuid-Afrika se Giniel de Villiers. Foto: Franck Fife/AFP Gister se skof van die moordende Dakar-veldtydren het weer eens vir opwinding gesorg en daar was minder as twee minute tydverskil tussen Nasser al-Attiyah, Stephane Peterhansel en Suid-Afrika se Henk Lategan! Die Suid-Afrikaanse groentjie het op sy goeie prestasie van die vorige dag voortgebou en hy het met tye selfs die voortou in die sneltrajek geneem. Maar Al-Attiyah se ervaring het hom beslis gehelp en hy het vir die derde agtereenvolgende keer die skof gewen. “Dit was hoegenaamd nie ’n maklike skof gewees nie. ’n Fout het beteken dat ons tyd verloor het, maar ons was kwalik die enigste span wat foute gemaak het en ons was gou weer op die regte koers,” het Al-Attiyah gesê. Die Toyota Gazoo-span se skofoorwinning beteken dat hulle nou minder as vyf minute agter Mini se Stephane Peterhansel en Edouard Boulanger op die algehele punteleer is. Nodeloos om te sê is spanbaas Glyn Hall weer in sy noppies met die span se vertoning. “Henk en Brett [Cummings] het ’n ongelooflike dag agter die blad. Om sneltrajek-voorlopers in jou eerste Dakar-tydren te wees, sit nie in enigeen se broek nie en hulle het wonderlike vernuf agter die stuur getoon,” het Hall gesê. Algehele punteleer: